Pogainie roņi

Pogainie roņi, pogaino roņu ģints (Pusa) ir viena no roņu dzimtas (Phocidae) ģintīm, kas apvieno 3 mūsdienās dzīvojošas sugas.Mammal Species of the World: Genus PusaBerta, A.; Churchill, M. (2012). "Pinniped taxonomy: Review of currently recognized species and subspecies, and evidence used for their description". Mammal Review. 42 (3): 207–34. doi:10.1111/j.1365-2907.2011.00193.x. Atkarībā no sugas izplatīti ziemeļu puslodes Arktikas un mērenās joslas reģionos, kā arī Kaspijas jūrā.

 Izplatība 
Divas sugas endēmas un sastopamas salīdzinoši nelielos reģionos: Baikāla ronis (Pusa sibirica) tikai Baikāla ezerā,IUCN: Baikal Seal bet Kaspijas ronis (Pusa caspica) — Kaspijas jūrā.IUCN: Caspian Seal

Visplašākais izplatības areāls ir pogainajam ronim (Pusa hispida), kurš sastopams gan Eirāzijā, gan Ziemeļamerikā, Grenlandi ieskaitot.IUCN: Ringed Seal No ģints trim sugām apdraudēta ir viena — Kaspijas ronis.

 Baltijas jūrā un Latvijā 
Baltijas jūrā mājo ģeogrāfiski izolētā pogainā roņa pasugas — Pusa hispida botnica — populācija, kurā ir apmēram 20 000 īpatņu. Pārsvarā izplatīts jūras ziemeļos, centrālajā daļā sastopams mazākā skaitā, bet pastāvīgi. Rīgas līcī uzturas galvenokārt ziemeļaustrumu daļā. Latvijā suga sastopama reti, galvenokārt Vidzemes piekrastē.

 Saldūdens roņu sugas 

Pogaino roņu ģintī ir gandrīz vienīgās roņu sugas pasaulē, kas dzīvo saldūdens tilpēs: Baikāla ronisADW: Pusa sibirica un divas pogainā roņa pasugas — Lādogas pogainais ronis (Pusa hispida ladogensis) un Saimā pogainais ronis (Pusa hispida saimensis). Pirmais mājo Lādogas ezerā, otrais Saimā ezerā.The Saimaa Ringed Seal Kanādas austrumu saldūdens ezeros dzīvo arī Ungavas ronis (Phoca vitulina mellonae), kas ir plankumaino roņu ģints pārstāvis.Status of the Lacs des Loups Marins Harbour Seal, Phoca vitulina mellonae, in Canada

 Sistemātika 
Pogaino roņu ģints (Pusa) 
 Baikāla ronis (Pusa sibirica) 
 Kaspijas ronis (Pusa caspica)
 Pogainais ronis (Pusa hispida)
Arktikas pogainais ronis (Pusa hispida hispida)
Baltijas pogainais ronis (Pusa hispida botnica)
Lādogas pogainais ronis (Pusa hispida ladogensis)
Ohotskas pogainais ronis (Pusa hispida ochotensis)
Saimā pogainais ronis (Pusa hispida saimensis)

 Atsauces 

 Ārējās saites 
 iNaturalist: Genus Pusa
 IUCN: Genus Pusa


Kategorija:Roņi